b"\n_START_ARTICLE_\nFolmer Bendtsen\n_START_SECTION_\nH\xc3\xa6der og tillidshverv\n_START_PARAGRAPH_\nFolmer Bendtsen blev tildelt den Neuhausenske Pr\xc3\xa6mie 1937, 1938 og 1939, De Bielkeske Legater 1940 og 1941, Det Oluf Hartmannske Legat 1941, Foltmars Legat 1944, legat fra Den Hielmstierne-Rosencroneske Stiftelse 1944, fra R.H. Booth 1944, J.R. Lunds Rejselegat 1945 og 1946, Akademiets stipendium 1952 og 1955 samt Henri Nathansens Kunstnerlegat 1955. Han accepterede i 1964 \xe2\x80\x93 p\xc3\xa5 trods af sine tilknytning til arbejderklassen \xe2\x80\x93 at blive Ridder af Dannebrog. Han fik ogs\xc3\xa5 Dansk R\xc3\xb8de Kors' Mindetegn for krigshj\xc3\xa6lpearbejde 1939-45._NEWLINE_Han var medlem af komit\xc3\xa9en for udstillinger i udlandet 1941-47, af Akademiraadets jury 1943-50, af Akademiraadet 1956 (vicepr\xc3\xa6sident 1962) og formand for dettes fagudvalg 1961, af Gallerikommissionen 1959-64, af l\xc3\xa6rerr\xc3\xa5det ved Akademiets skoler, af Modstandsbev\xc3\xa6gelsens kunstneriske Udvalg, af bestyrelsen for Nordisk Kunstforbund 1945-48 og for Statens Kunstfond 1956 samt af Dyrehaveudvalget; formand for Malende Kunstneres Sammenslutning 1960-64."